CELEX: 31984D0251
Language: el
Date: 1984-05-03 00:00:00
Title: 84/251/ΕΟΚ: Απόφαση της Επιτροπής της 3ης Μαΐου 1984 περί διαπιστώσεως ότι η εισαγωγή της συσκευής με την ονομασία «Perkin-Elmer — Liquid Chromatograph, model Series 2/1 with spectrophotometric detector, model LC-75 and accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0251

84/251/ΕΟΚ: Απόφαση της Επιτροπής της 3ης Μαΐου 1984 περί διαπιστώσεως ότι η εισαγωγή της συσκευής με την ονομασία «Perkin-Elmer — Liquid Chromatograph, model Series 2/1 with spectrophotometric detector, model LC-75 and accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 130 της 16/05/1984 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Μαΐου 1984  περί διαπιστώσεως ότι η εισαγωγή της συσκευής με την ονομασία «Perkin-Elmer - Liquid Chromatograph, model Series 2/1 with spectrophotometric detector, model LC-75 and accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/251/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η ιταλική κυβέρνηση, με επιστολή της της 19ης Οκτωβρίου 1983, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Perkin-Elmer - Liquid Chromatograph, model Series 2/1 with spectrophotometric detector, model LC-75 and accessories» που παραγγέλθηκε στις 5 Φεβρουαρίου 1983 και προορίζεται να χρησιμοποιηθεί για την έρευνα σχετικά με τη σύνθεση νέων ετεροκυκλικών παραγώγων και νέων ετεροκύκλων και για την αξιολόγηση των φαρμακολογικών και μικροβιολογικών τους ενεργειών, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 11 Απριλίου 1984, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι χρωματογράφος υγρών· ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, κυρίως, η γρήγορη λήψη δειγμάτων μεγάλης καθαρότητας σε αρκετά μεγάλες ποσότητες για τη διενέργεια φαρμακολογικών και μικροβιολογικών δοκιμών δεν μπορεί να της προσδώσει τον επιστημονικό χαρακτήρα· ότι, εξάλλου, οι συσκευές του είδους αυτού χρησιμοποιούνται, κυρίως, για την άσκηση μη επιστημονικών δραστηριοτήτων κυρίως στις φαρμακοβιομηχανίες· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει τον χαρακτήρα της επιστημονικής συσκευής· ότι δεν μπορεί, συνεπώς, να θεωρηθεί επιστημονική συσκευή· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Perkin-Elmer - Liquid Chromatograph, model Series 2/1 with spectrophotometric detector, model LC-75 and accessories» που αποτελεί το αντικείμενο της αιτήσεως, της 19ης Οκτωβρίου 1983, της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 3 Μαΐου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.